סטס מיסז'ניקוב

סְטַס מִיסֶזְ'נִיקוֹב (נולד ב-28 בפברואר 1969; י' באדר תשכ"ט) הוא פוליטיקאי ישראלי. כיהן כחבר הכנסת מטעם "ישראל ביתנו" בכנסת ה-17 וה-18, כיושב ראש ועדת הכספים וכשר התיירות. ב-31 באוקטובר 2017 הורשע בהסדר טיעון עם פרקליטות המדינה בגין מרמה והפרת אמונים ונידון למאסר בפועל של שנה ושלושה חודשים. מיסז'ניקוב נולד במוסקבה בברית המועצות למיכאל וביאטריסה. עלה לישראל ב-7 בספטמבר 1982. למד בבית הספר התיכון הגימנסיה הריאלית בראשון לציון. את שירותו הצבאי סיים בדרגת טוראי. בשנת 1992 קיבל תואר ראשון במדע המדינה מאוניברסיטת תל אביב, בשנת 2000 קיבל תואר שני במנהל עסקים, עם התמחות בשיווק ובהתנהגות ארגונית, מאוניברסיטת תל אביב. בשנים 1999-1997 היה עוזר פרלמנטרי של ח"כ יורי שטרן ובין השנים 1999 ל-2006 היה מנהל שיווק בשירותי בריאות כללית. היה חבר מועצת עיריית ראשון לציון והחזיק בתיק רישוי עסקים משנת 2003, עד לבחירתו כחבר הכנסת ב-2006. נבחר על ידי פורום מרכזים לטיפוח יזמות (מט"י) כאיש השנה לשנת 2007, כאות לטיפולו והצלחתו בקידום עסקים קטנים ובינוניים בישראל. בבחירות לכנסת ה-17 הוצב במקום ה-6 ברשימת "ישראל ביתנו", ונבחר לכנסת. הוא כיהן כיושב-ראש השדולה המוניציפלית, יושב-ראש השדולה לעסקים קטנים ובינוניים ויושב ראש שדולת התיירות. ב-21 במרץ 2007, כחלק מההסכם הקואליציוני שנחתם עם הצטרפות "ישראל ביתנו" לקואליציה, הודח יו"ר ועדת הכספים יעקב ליצמן מתפקידו, ומיסז'ניקוב נבחר במקומו. כחצי שנה לאחר פרישת "ישראל ביתנו" מהקואליציה, בחודש יולי 2008, החליף אותו בתפקיד חבר הקואליציה, אבישי ברוורמן. היה חבר ועדת הכלכלה. מיסז'ניקוב הוצב במקום השלישי ברשימת "ישראל ביתנו" לכנסת ה-18. ב-4 בדצמבר 2012, לקראת סיום הרכבת רשימת ישראל ביתנו לכנסת ה-19, הודיע על פרישתו מהחיים הפוליטיים. חוק סיוע לשדרות וליישובי הנגב המערבי, המקנה ליישובים אלה פטור ממס מעסיקים, הנחה בגובה 50% בארנונה לעסקים ולבתים פרטיים, שיעורי תגבור במוסדות החינוך וזיכוי בסך 25% במס הכנסה, במהלך השנים 2007 ו-2008 (יחד עם ח"כ שי חרמש). תיקון לחוק שוויון זכויות לאנשים עם מוגבלות המחייב את מוסדות החינוך לברר האם התלמידים הנרשמים אליהם זקוקים להתאמות נגישות ומקדים את מועדי ההנגשה. תיקון לחוק המכר (דירות) (הבטחת השקעות של רוכשי דירות)(תיקון מס' 4) - תיקון בעקבות קריסת חברת הבנייה "חפציבה", בו נתגלו לקונות רבות בחוק המכר (דירות) ולא נתנה הגנה מספקת לרוכשי הדירות במצב בו המוכר אינו יכול לעמוד בהתחייבויותיו על פי חוזה המכר (יחד עם ראובן ריבלין). תיקון לחוק חובת המכרזים (תיקון מס' 19) המחייב שוויוניות במכרזים ממשלתיים וציבוריים בין עסקים גדולים לבין עסקים קטנים ובינוניים. תיקון לחוק פיצויים לנפגעי תאונות דרכים המקטין את חבות המבטחים של אופנועים במקרה של תאונת דרכים שהיו מעורבים בה כלי רכב נוספים (יחד עם גלעד ארדן). תיקון לפקודת ביטוח רכב מנועי (מס' 17), המאפשר השתתפות עצמית של בעלי אופנועים במקרה תאונה. חוק הצבת מכשירי החייאה במקומות ציבוריים (יחד עם גלעד ארדן ומרינה סולודקין). חוק המחייב את בנק ישראל לפרסם באתר האינטרנט שלו את הדו"ח שהוא מפיק מדי שנה על מעילות בבנקים בהיקף של למעלה מ-15 אלף ש"ח. חוק הרשויות המקומיות (ממונה על פניות הציבור), המחייב מינוי ממונה על פניות הציבור בכל רשות מקומית, לשם קיצור הביורוקרטיה (יחד עם יעקב מרגי וזבולון אורלב). ב-31 במרץ 2009, עם תחילת כהונתה של ממשלת ישראל השלושים ושתיים בראשותו של בנימין נתניהו, החל מיסז'ניקוב לכהן כשר התיירות. בנוסף הוא כיהן כיו"ר ועדת השרים לסמלים וטקסים. בתקופת כהונתו כשר התיירות, בשנת 2010, הגיע לישראל מספר שיא של 3.45 מיליון תיירים. מיסז'ניקוב קבע יעד של 5 מיליון תיירים שיגיעו לישראל ב-2015. בשנת 2012 הביא לחידושו של דירוג המלונות, כעשרים שנה לאחר ביטולו. על הישגיו כשר התיירות אמר: בכל הצניעות המתבקשת אוכל לומר שהצלחתי לחולל פריצת דרך ממשית. אפשר לראות זאת בשבירת השיאים של כל הזמנים בתיירות הנכנסת עם יותר מ-3.5 מיליון תיירים מדי שנה, בהרחבת ההיצע המלונאי עם תוספת של 7,000 חדרים והתנעת הבנייה של 3,000 נוספים, באישור תוכנית האב לפיתוח תיירותי של ים המלח בהיקף 830 מיליון שקל לצד ביצוע קציר המלח, בשיפור הדרמטי של המוצר התיירותי עם מיתוג מחודש של אילת, התוכנית הלאומית של שבילי האופניים, בניית מוצרי נישה חדשניים כמו תיירות דרוזית וצ'רקסית, צפרות ותיירות חרדית מחו"ל, ופריצת דרך לשווקים חדשים כמו רוסיה, אוקראינה, ברזיל, סין והודו. כל אלה הפכו את ישראל ליעד תיירותי מועדף, למרות המשבר הכלכלי העולמי ולמרות המציאות הגאו-פוליטית האזורית. בספטמבר 2009 קיבל מיסז'ניקוב שני כרטיסי VIP להופעתה של הזמרת מדונה בישראל. התנועה לאיכות השלטון ותנועת אומ"ץ קבלו נגד השר לוועדת האתיקה של הכנסת בטענה שקבלת הכרטיסים היא קבלת טובת הנאה שלא כדין. ועדת האתיקה קבעה שאין פגם בכך, משום שמיסז'ניקוב צפה במופע כחלק ממילוי תפקידו כשר התיירות. מיסז'ניקוב התלווה אל נשיא המדינה, שמעון פרס, בביקורו בברזיל בנובמבר 2009. נטען שמיסז'ניקוב נעדר מאירועים שבהם ציפו להשתתפותו ונמתחה ביקורת על התנהגותו. מיסז'ניקוב דחה טענות אלה. בעת ביקורו בספרד בענייני משרדו נמתחה עליו ביקורת על ידי שגרירות ישראל במדריד, בטענה שביטל השתתפותו בארוחת ערב במדריד עם אנשי עסקים ספרדיים ואיחר לאירוע שנקבע לו בטולדו. מיסז'ניקוב דחה טענות אלה. ב-2012 פרסם עמית סגל תחקיר על אורח חייו של מיסז'ניקוב, ובו העידו מאבטחים כי השר נוהג להשתכר כמעט מדי לילה, להיעדר מישיבות ממשלה (בהן אישור עסקת שליט), ולפגוע באבטחה עליו. התחקיר הוזכר בתקשורת כסיבה המרכזית שבעטיה לא שובץ מיסז'ניקוב ברשימת "ישראל ביתנו" לכנסת ה-19. בעקבות הטענות אמר מיסז'ניקוב כי הוא אוהב לבלות עם חברים, אבל בניגוד לטענות, מעולם לא השתכר בפרהסיה, ולא ביקר במועדון חשפנות. גם ראש מפלגתו, אביגדור ליברמן, תמך במיסז'ניקוב והכחיש את התיאורים בתקשורת. בספטמבר 2014 נחקר בחשד של עבירות שוחד והטיית מכרז. על פי החשד, בעת כהונתו כשר התיירות העביר 936 אלף ש"ח למימון פסטיבל סטודנטים באילת שהופק בידי יוליה רוט שעמה היה בקשר אינטימי. ב-24 בדצמבר 2014 נעצר מיסז'ניקוב שוב לשמונה ימים בחשד לקבלת שוחד תמורת העברת תקציבים והטיית מכרזים. המעצר בוצע במסגרת חקירת פרשת השחיתות בישראל ביתנו. בנוסף נחשד מיסז'ניקוב כי השתמש בסם מסוכן מסוג קוקאין. ב-31 באוקטובר 2017 חתם על הסדר טיעון עם פרקליטות המדינה לפיו ירצה מאסר של שנה ושלושה חודשים בגין מרמה והפרת אמונים. ב-17 בדצמבר 2017 החל לרצות את עונשו בבית הסוהר חרמון. בספטמבר 2018 השתחרר מבית הסוהר אחרי שוועדת השחרורים קיצרה את עונשו. סטס מיסז'ניקוב נשוי להילה, אב לשלושה ילדים ומתגורר בראשון לציון. סטס מיסז'ניקוב, באתר הכנסת סטס מיסז'ניקוב, באתר כנסת פתוחה כרטיס ביקור – סטס מיסז'ניקוב, בערוץ כנסת באתר יוטיוב סטס מיסז'ניקוב באתר "ישראל ביתנו" רותם סלע, "הלוביסטים עושים עבודה מדהימה", באתר הארץ, 8 ביולי 2008 עמית סגל, ‏עדויות גורמי אבטחה נחשפות: עלילותיו של שר התיירות - שכרות, בילויים ליליים פרועים ומחדלי אבטחה, באתר ‏מאקו‏, 10 בספטמבר 2012 שוקי שדה, ההנגאובר של סטס // איך הסתבך הפוליטיקאי הצעיר שאפילו ליברמן לא הצליח לאלף, באתר TheMarker‏, 14 בספטמבר 2012 שוש מולא, עופר פטרסבורג, "מה, לרבין כראש ממשלה מותר לשתות ולי לא? למה, כי קוראים לי מיסז'ניקוב?", באתר "ידיעות אחרונות", 6 בדצמבר 2017 יובל קרני, לאחר מיכאלי: גם מיסז'ניקוב מודח מישראל ביתנו, באתר ynet, 4 בדצמבר 2012 הצעת חוק סיוע לשדרות וליישובי הנגב המערבי (הוראת שעה), התשס"ז–2007, דברי הכנסת, מספר 147, מ-25 ביולי 2007 הצעת-חוק שוויון זכויות לאנשים עם מוגבלות (תיקון - הודעה מוקדמת על רישום למוסדות חינוך), התשס"ז-2007 של חבר הכנסת סטס מיסז'ניקוב ואחרים (פ/2236) - עמדת הממשלה ונוסח חלופי של הצעת-החוק הפרטית, החלטה מספר 2939 של ממשלת ישראל השלושים ואחת, משנת 2008, באתר של משרד ראש הממשלה חוק שוויון זכויות לאנשים עם מוגבלות (תיקון מס' 5), התשס"ח-2008, ס"ח 2138 מ-10 במרץ 2008 הצעת חוק המכר (דירות) (הבטחת השקעות של רוכשי דירות) (תיקון מס' 4) (אחריות המוכר והבנק ומינוי ממונה), התשס"ח-2008, ה"ח הכנסת 205 מיום 4 בפברואר 2008 הצעת חוק חובת המכרזים (תיקון מס' 20) (חובת שיתוף עסקים קטנים ובנוניים), התשס"ח-2007 , ה"ח הכנסת 188, מיום 11 בדצמבר 2007 הצעת חוק פיצויים לנפגעי תאונות דרכים (תיקון מס` 20) (מספר כלי רכב המעורבים בתאונה), התשס"ז-2007, ה"ח הכנסת 172 מיום 25 ביולי 2007 הצעת חוק לתיקון פקודת ביטוח רכב מנועי (מס` 17) (השתתפות עצמית בביטוח אופנוע), התשס"ז-2007, ה"ח הכנסת 172 מיום 25 ביולי 2007 הצעת חוק הצבת מכשירי החייאה במקומות ציבוריים, התשס"ח-2008, ה"ח הכנסת 209 מיום 25 בפברואר 2008 הצעת חוק לתיקון פקודת הבנקאות (מס' 25) (פרסום דין וחשבון פומבי על מעילה), התשס"ח-2008, ה"ח הכנסת 236 מיום 16 ביוני 2008 הצעת חוק הרשויות המקומיות (ממונה של תלונות הציבור), התשס”ח-2008, ה"ח הכנסת 200 מיום 28 בינואר 2008 מירב ארד, הכוכבים חוזרים: אושרו תקנות דירוג המלונות, News1, ‏14 באוגוסט 2012 "תוצאות עבודתי הקשה נראות גם בעין בלתי מזוינת", באתר TheMarker‏, 14 בספטמבר 2012 אריק בנדר, כרטיסי מיסז'ניקוב למדונה – לא עבירה, באתר nrg‏, 10 במרץ 2010 לילך ויסמן, עירית אבישר ואנדרה טבקוף, ‏שר התיירות העדיף לצאת לבלות עם עוזריו גם בברזיל, באתר גלובס, 1 בפברואר 2010 ברק רביד‏, שר התיירות מיסז'ניקוב עשה בושות בספרד, באתר וואלה, 31 בינואר 2010 רוני סופר, שר התיירות מול השגריר בספרד: ביקור מביך?, באתר ynet, 31 בינואר 2010 "מועדונים, אלכוהול וחשפניות". עלילות מיסז'ניקוב, באתר ynet, 10 בספטמבר 2012 יהונתן ליס, ליברמן מגבה את מיסז'ניקוב: התנהגותו רחוקה מהמתואר, באתר הארץ, 13 בספטמבר 2012 רביב דרוקר, השר, הפסטיבל והסקנדל: למה העביר משרד התיירות סכומי עתק לפסטיבל סטודנטים באילת?, באתר חדשות 13, 16 במרץ 2011; יסמין גואטה ורינה רוזנברג, סטס מיסז'ניקוב הוא השר לשעבר שנחקר בעבירות שוחד ובהטיית מכרזים, באתר TheMarker תחקיר משרד התיירות - תמליל התחקיר על מיסז'ניקוב ופסטיבל הסטודנטים בבלוג של רביב דרוקר, 21 במרץ 2011. זוהר שחר לוי, פרשת השחיתות: הוארך ב-9 ימים מעצרו של שר התיירות לשעבר מיסז'ניקוב, באתר כלכליסט, 24 בדצמבר 2014 גלעד מורג, אביאל מגנזי ועומרי אפרים, שר לשעבר, ראשי מועצות ובכירים נעצרו בפרשת השחיתות, באתר ynet, 24 בדצמבר 2014 יסמין גואטה, פרשת ישראל ביתנו: שימוע לפאינה קירשנבאום - מחרתיים, לסטס מיסז'ניקוב - בסוף החודש, באתר TheMarker‏, 12 במאי 2017 רויטל חובל, השר לשעבר סטס מיסז'ניקוב ירצה מאסר של שנה ושלושה חודשים בגין הפרת אמונים, באתר הארץ, 31 באוקטובר 2017 משה גורלי, פרשת השחיתות: סטס מיסז'ניקוב ירצה 15 חודשי מאסר, באתר כלכליסט, 31 באוקטובר 2017 15 חודשים מאחורי הסורגים: השר לשעבר מיסז'ניקוב נכנס לכלא חרמון, באתר וואלה, 17 בדצמבר 2017 אלון חכמון, ‏לאחר 9 חודשי מאסר: השר לשעבר סטס מיסז'ניקוב שוחרר מהכלא, באתר מעריב אונליין, 9 בספטמבר 2018